stanford-oval/wikipedia huggingface dataset:
Gangsterimummi
Juoni

11 vuoden ikäinen Ben joutuu joka perjantai jäämään hoitoon kaalinhajuisen ja kuorsaavan mumminsa luokse. Ben inhoaa mummin luona oloa, sillä hän pelaa vain Scrabblea ja keittää ruokia kaalista. Eräänä päivänä Ben huomaa mumminsa kaapissa purkin, joka on täynnä jalokiviä. Mummi haluaa saada Benin kiinnostumaan, joten hän selittää olevansa mestarivaras ja että kaikki ne korut ovat hänen varastamiaan.
Putkista ja viemäreistä kiinnostunut Ben innostuu ja alkaa heti suunnitella Kruununjalokivien ryöstämistä ja matkaa Lontoon Towerin linnaan. Hän pyytää mummia mukaan, ja epäilevä mummi suostuu lähtemään mukaan yhdellä ehdolla: he palauttaisivat varastamansa Kruununjalokivet takaisin linnaan seuraavana päivänä. Juuri ennen lähtöä mummilla kuitenkin todetaan syöpä, ja hän joutuu sairaalaan. Mummi kertoo muutaman päivän kuluttua Benille, että hän on jo terve, kiipeää sairaalan seinää pitkin ulos ja lähtee Benin kanssa kohti Lontoon Toweria. Benin isä ja äiti ovat tapansa mukaan lähteneet katsomaan Tanssii tähtien lailla-tanssiesitystä ja olivat jättäneet Benin mummin luo.
Ben ja mummi uivat Towerin linnan viemäreistä sisään ja ohittivat vartijat, kunnes he viimein pääsevät jalokivien luo. Juuri ennen kuin Ben ehtii murtaa jalokivien yllä olevan suojalasin, saapuu kuningatar ja hämmästyy nähdessään heidät varastamassa arvokkaita Kruununjalokiviä. Kuningatar on kuitenkin armollinen ja päästää heidät menemään ilman rangaistusta, ja he jättävät jalokivet Towerin linnaan ja lähtevät kotiin. Kotona kuitenkin selviää, että mummi ei ollut elämänsä aikana varastanut mitään, hän oli sepittänyt kaiken Benille jotta poika innostuisi jäämään hänen luokseen joka perjantai. Mummi paljastaa myös, että hän on yhä kuolemansairas ja oli karannut sairaalasta. Mummi viedään sairaalaan, mutta liian myöhään; hän kuolee juuri ennen joulua, mutta Benin mieleen jäi yhä heidän suurenmoinen seikkailunsa Lontoon Towerin linnassa.
Get What You Deserve

| Get What You Deserve Sodom |
| --- | --- | --- |

Studioalbumin tiedot
 Julkaistu: 1994
 Tyylilaji: thrash metal, hardcore punk
 Kesto: 44.15
 Levy-yhtiö: Steamhammer
Sodomin muut julkaisut
| Aber Bitte mit Sahne 1993 | Get What You Deserve 1994 | Marooned Live 1994 |
Get What You Deserve on saksalaisen thrash metal -yhtye Sodomin kuudes studioalbumi, joka julkaistiin vuonna 1994. Tällä albumilla oli myös hardcore-vaikutteita.
Kappalelista

Get What You Deserve – 3.44
Jabba the Hut – 2.29
Jesus Screamer – 1.42
Delight in Slaying – 2.40
Die Stumme Ursel – 3.47
Freaks of Nature – 2.07
Eat Me – 3.22
Unbury the Hatchet – 2.28
Into Perdition – 2.45
Sodomized – 2.43
Fellows in Misery – 2.18
Tribute to Moby Dick – 4.21 (Instrumentaali)
Silence is Consent – 2.30
Erwachet! – 2.17
Gomorrah – 2.19
Angel Dust – 2.39 (Venom -cover)
Kokoonpano

Tom Angelripper – laulu ja basso
Andy Brings – kitara
Atomic Steif – rummut
Aiheesta muualla

Get What You Deserve Discogsissa. (englanniksi)
Albumi Get What You Deserve Encyclopaedia Metallum -sivustolla (englanniksi)
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
Gauleiter

Gauleiterin tunnus
Gauleiter (saks. Gau = alue, leiter = johtaja) oli Saksan kansallissosialistisen työväenpuolueen aluejohtaja. Natsi-Saksa, sen valtaamat ja siihen liitetyt alueet jaettiin poliittisiin hallintoalueisiin (Gau tai Reichsgau), joita kutakin johti yksi Gauleiter. Gauleiter oli natsipuolueen toiseksi korkein arvo, alisteinen ainoastaan valtakunnanjohtajille (saks. Reichsleiter) ja Führerille eli Adolf Hitlerille.
Teoriassa Gauleiter oli hallintoalueellaan ylin natsipuolueen edustaja, joka koordinoi puolueen toimintaa yhteistyössä paikallisen hallinnon kanssa. Käytännössä kuitenkin kukin Gauleiter oli oman hallintoalueensa lähes ehdoton yksinvaltias, paikallisen siviilihallinnon toimiessa vain kumileimasimena Gauleiterin ja natsipuolueen päätöksille. Koska natsien hallintoalueet ja maakunnan/osavaltion (siviilihallinnon) rajat eivät aina olleet täysin samat, joten toisinaan syntyi ristiriitoja ja valtataisteluita Gauleitereiden kesken. Niin ikään Gauleitereiden ja valtakunnanjohtajien vastuualueet olivat epämääräisesti määriteltyjä, mistä syntyi ristiriitoja ja kaaosta. Ristiriidat Gauleitereiden ja Reichsleitereiden kesken ratkaisi viime kädessä Hitler. Näistä syistä kunkin hallintoalueen sisällä harjoitettu politiikka ja säädökset saattoivat poiketa toisistaan paljonkin, riippuen kunkin Gauleiterin mielihaluista ja poliittisista mielipiteistä. Toiset Gauleiterit osallistuivat esimerkiksi hyvin aktiivisesti holokaustiin, kun taas toiset olivat huomattavasti passiivisempia.
Toisinaan Gauleitereillä oli useampia virkoja natsi-Saksan hallinnossa, esimerkiksi Joseph Goebbels, joka oli myös valtakunnanjohtaja ja propagandaministeri, toimi Berliinin Gauleiterina, ja hänellä oli lähes rajaton valta Berliinin kaupungin asioiden suhteen.
Gauleiterin arvon perustaminen ja varhainen käyttö

Gauleiterin arvo perustettiin 1925, kun Adolf Hitler perusti natsipuolueen uudestaan epäonnistuneen oluttupavallankaappauksen jälkeen. Sana Gau on vanhahtava termi Saksan valtakunnan alueille. Frankkien valtakunta ja Pyhä saksalais-roomalainen keisarikunta oli jaettu gaueihin, mikä vastasi kreivikuntaa. Termi on edelleen käytössä paikoittain Sveitsissä ja Belgiassa, sekä muutamissa nykyisen Saksan osavaltiossa.
Natsipuolueen alkuaikoina Gauleiterit johtivat natsipuolueen äänestyspiirejä, kun natsipuolue yritti saavuttaa poliittista valtaa Weimarin tasavallassa. Gauleiterit valvoivat ja johtivat äänestyspiirinsä poliittisia johtajia (Politische Leiter) ja avustivat natseja äänestyskampanjoissa ja toimivat isäntinä natsipuolueen johdolle, kuten Hitlerille, kampanjakierroksilla.
Vuonna 1928 keskitason arvo, Kreisleiter, luotiin arvoksi Gauleitereiden ja poliittisten johtajien väliin. Vuonna 1930 gauleiterit itse alistettiin uuden arvon, Landeinspektor, alle, joka oli vastuussa kaikista äänestyspiireistä yhdessä osavaltiossa. Näihin aikoihin Gauleitereiden univormu standardisoitiin. Univormuna oli aluksi ruskea natsipuolueen paita ja kultaiset pudotut olkaimet.
Natsien valtaannousun jälkeen 1933 Landeinspektorin arvo ja vastuut yhdistettiin Gauleiterin arvoon ja Reichsinspekteur muutettiin Reichsleiteriksi, minkä jälkeen Gauleiter oli natsipuolueen toiseksi korkein arvo.
Arvomerkit

Gauleitereiden univormu koostui armeijatyylisestä ruskeasta natsipuolueen univormusta, sekä puna-kultaisista kauluslaatoista jossa oli kaksi kultaista tammenlehteä (vara-Gauleitereillä oli yksi tammenlehti), kultaisista punotuista olkaimista, sekä natsipuolueen punaisesta käsivarsinauhasta.
Vuonna 1939 Gauleitereiden kauluslaattoihin lisättiin Reichsleitereiden tapaan valtakunnan kotka ja molemmille arvoille annettiin oikeus pukea natsipuolueen erikoiskäsivarsinauhaa (punaiseen käsivarsinauhaan lisättiin kultaiset punokset).
Gauleitereillä oli Reichsleitereiden tapaan oikeus käyttää erityistä autolippua arvoasemansa merkkinä.
Suur-Saksan Gaut ja Gauleiterit

Baden (Robert Wagner)
Bayerische Ostmark (Oberpfalz, Fritz Wächter)
Berliini (Joseph Goebbels)
Böömin ja Määrin protektoraatti (Kurt Daluege)
Danzig-Westpreussen (Albert Forster)
Düsseldorf (Friedrich Karl Florian)
Essen (Josef Terboven, myös Norjan valtakunnankomissaari)
Franken (Karl Holz)
Halle-Merseburg (Joachim Albrecht Eggeling)
Hampuri (Karl Kaufmann)
Hessen-Nassau (Jakob Spenger)
Kärnten (Friedrich Rainer)
Köln-Aachen (Josef Grohe, myös Belgian valtakunnankomissaari 1944–)
Kurhessen (Karl Weinrich)
Magdeburg-Anhalt (Rudof Jordan)
Meinfranken (Otto Hellmuth)
Mark Brandenburg (Emil Stürtz)
Mecklenburg (Friedrich Hildebrandt)
Moselland (Gustav Simon)
München-Oberbayern (Adolf Wagner)
Niederdonau (Hugo Jury)
Niederschlesien (Karl Hanke)
Oberdonau (August Eigruber)
Osthannover (Otto Telschow)
Ostpreussen (Erich Koch, myös Ukrainan valtakunnankomissaari 1. syyskuuta 1941 – 6. lokakuuta 1943)
Pommeri (Franz Schwede-Coburg)
Puolan kenraalikuvernementti (Hans Frank)
Saksi (Martin Mutschmann)
Salzburg (Adolf Scheel)
Schleswig-Holstein (Heinrich Lohse)
Schwaben (Karl Wahl)
Steiermark (Siegfried Uiberreither)
Sudeettialueet (Konrad Henlein)
Südhannover-Braunschweig (Hartmann Lauterbacher)
Thüringen (Fritz Sauckel)
Tirol-Voralberg (Franz Hofer)
Wartheland (Arthur Greiser)
Weser-Ems (Karl Röver)
Westfahlen Nord (Alfred Meyer)
Westfalen Süd (Josef Wagner)
Westmark (Josef Bürckel)
Wien (Baldur von Schirach)
Württemberg-Hochenzollern (Wilhelm Murr)
Aiheesta muualla

Kuvia tai muita tiedostoja aiheesta Gauleiter Wikimedia Commonsissa
Gauleitereiden ja Reichsleitereiden arvomerkit vuoden 1939 muutosta ennen ja jälkeen.
Saksan ja siihen liitettyjen alueiden natsipuolueen hallintoalueet vuonna 1944.
Granula

Granuloita Auringon pinnalla.
Granula on Auringon pinnalla oleva rae, jolla on tummat reunat.
Auringon pinta eli fotosfääri on kauttaaltaan rakeinen muilta kuin auringonpilkkujen ja muiden poikkeusilmiöiden kohdalta. Auringon pinta kiehuu kuin puuro Auringon sisältä tulevan lämmön aiheuttamien konvektiovirtausten takia. Konvektio siirtää lämpöä auringon sisustasta ulospäin. Granulassa on kirkas keskusta ja tummempi reuna, jonka alueella kaasu laskeutuu alaspäin. Granulan muoto muuttuu ja granulat hajoavat mm. pystypyörteiden takia. Tumman reunuksen keskellä näkyy joskus valkeita pisteitä tai pitkulaisia kuvioita, filigraaneja. Nämä ovat magneettikentän keskuksia, joita virtaus repii hajalle. Granulat ovat muodoltaan soikeita ja vaihtuvia ja epämääräisiä. Granuloiden kirkkaus vaihtelee viiden minuutin jaksossa.
Supergranulan elinikä on monta päivää. Näiden muoto muistuttaa monikulmiota. Granulat liikkuvat supergranulan keskustasta kohti reunoja kuljettaen magneettikenttää mukanaan. Supergranulaatio näkyy epäsäännöllisenä verkkona tarkassa auringon magneettikentän kartassa. Supergranulan keskiosassa on nouseva liike, vaakaosassa horisontin suuntaista liikettä ja reunoilla laskuliike. Aurinkotuuli lähtee supergranuloiden välistä.
Auringon pinnan granulaatio aiheuttaa sen spektrissä mikroturbulenssia. Jättiläistähdillä granulat ovat suhteellisen suuria tähden kokoon nähden.
Aiheesta muualla

Solar MHD (Arkistoitu – Internet Archive)
KIS (Kiepenheuer Sonnenphysik)
Potsdam astrophysical institute (Arkistoitu – Internet Archive)
Großer Wannsee

| Großer Wannsee |
| --- | --- |
 Wannseen uimaranta
Valtiot:  Saksa 
Paikkakunta:  Berliini
Koordinaatit:  52°25′39″N, 13°10′23″E
Laskujoki:  Havel 
Mittaustietoja
Pinnankorkeus:  29,5  m 
Pinta-ala:  2,732 km² km2
 fiWannsee 
Großer Wannsee (Iso Wannsee) on järveen viittaavasta nimestään huolimatta Havel-joen lahti Saksan pääkaupungissa Berliinissä. Se sijaitsee Berliinin lounaisosassa lähellä Potsdamia ja Brandenburgin rajaa. Wannseen vesistöalueeseen kuuluu myös pienempi Kleiner Wannseen (Pieni Wannsee) lahti.
Lahden pinta-ala on 2 732 km² ja sen syvin kohta on 9 metriä. Großer Wannseen itärannalla sijaitsevat Wannseen ja Nikolasseen asuinalueet ja länsirannalla Kladowin asuinalue.
Großer Wannsee on kautta aikojen ollut berliiniläisten suosima ajanviettopaikka. Nähtävyyksien, kuten Pfaueninselin saaren lisäksi Großer Wannsee tunnetaan suuresta uimarannastaan. Kansainvälisesti Großer Wannsee tunnetaan kuitenkin parhaiten Wannseen konferenssista, joka järjestettiin sen rannalla vuonna 1942.
Grantin piirikunta (New Mexico)

Grantin piirikunta (engl. Grant County) on Yhdysvaltojen New Mexicon osavaltiossa sijaitseva piirikunta. Sen väkiluku oli 26 998 vuonna 2019. Piirikunnan hallintokeskus ja väkiluvultaan suurin kunta on Silver Cityn kaupunki. Piirikunta perustettiin vuonna 1868.
Aiheesta muualla

Kuvia tai muita tiedostoja aiheesta Grantin piirikunta (New Mexico) Wikimedia Commonsissa
Grand Palais éphémère

| Grand Palais éphémère |
| --- | --- |

Rakennuksen tiedot
Sijainti:  Pariisi, Ranska
Koordinaatit:  48°51′15.526″N, 002°18′17.038″E
Katsojakapasiteetti
 8 356 
Lisää rakennusartikkeleitaArkkitehtuurin teemasivulla
Grand Palais éphémère (myös Arena Champ de Mars) on arkkitehti Jean-Michel Wilmotten suunnittelema väliaikainen näyttelysali Pariisin Marskentällä. 10 000 neliömetrin rakennus valmistui vuonna 2021 ja puretaan vuonna 2024.. Sen tarkoituksena on isännöidä näyttelyitä, kun Grand Palais’ta kunnostetaan vuoden 2024 kesäolympialaisia varten. Grand Palais éphémère isännöi vuoden 2024 kesäolympialaisten judotapahtumat. Tapahtuman pääjärjestäjä GL Events on väliaikainen Grand Palais’n toimiluvan haltija. Se ylläpitää ja hallinnoi rakennuksen jälleenmyyntiä.
Aiheesta muualla

Kuvia tai muita tiedostoja aiheesta Grand Palais éphémère Wikimedia Commonsissa
Grand Palais Éphémère
Gavin Griffin

| Gavin Griffin |
| --- | --- |
 Gavin Griffin WSOP-turnauksessa kesällä 2007.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  8 
WPT-voitot:  1
EPT-voitot:  1
Turnausansiot (USD):  4 473 481
Päivitetty:  30. huhtikuuta 2008
Gavin Griffin (s. 28. elokuuta 1981 Darien, Illinois) on yhdysvaltalainen pokeriammattilainen. Hän oli ensimmäinen pelaaja, joka on voittanut sekä WSOP-, WPT- että EPT-turnauksen.
Griffin opiskeli Fort Worthissa Texasin kristillisessä yliopistossa neljä vuotta logopediaa. Hän työskenteli jakajana ennen siirtymistään pokeriammattilaiseksi. Vuonna 2004 Griffin voitti World Series of Pokerin 3 000 dollarin pot limit hold'em -turnauksen ja ansaitsi 270 420 dollaria. Hän oli voittaessaan 22-vuotiaana kaikkien aikojen nuorin WSOP-voittaja.
Helmikuussa 2007 Griffin oli kolmas WSOP:n oheisturnauksessa Harrah's Rincon -kasinolla ja ansaitsi 86 685 dollaria. Kuukautta myöhemmin hän otti uransa toistaiseksi arvokkaimman voiton oltuaan ykkönen European Poker Tourin Grand Finalissa Monte Carlossa. Griffin sai voitostaan 1 825 010 euroa. Turnauspaikan hän oli voittanut PokerStarsin nettisatelliittiturnauksen kautta.
Griffin saavutti historiallisen triplan (WSOP-, EPT- ja WPT-voitto) voittamalla tammikuussa WPT-turnauksen Borgata Winter Openissa. Ykköstila oli 1 401 109 dollarin arvoinen.
Huhtikuussa 2008 Griffinin pokeriuran turnausansiot ylittivät 4,4 miljoonaa dollaria.
Aiheesta muualla

Gavin Griffin The Hendon Mob Poker Databasessa (englanniksi)
Ghat (portaikko)

Varanasissa sijaitseva Chet Singhin ghat.
Ghat (hindiksi घाट, ghāṭ, sanskritiksi घट्ट, ghaṭṭa) on nimitys sekä joentörmässä sijaitsevalle portaikolle, jota käytetään uskonnollisten rituaalien suorittamista ja lauttojen laiturointia varten, että portaikon yläpäässä olevalle rakennukselle. Yhdessä kaupungissa voi olla kymmeniä eri ghateja, joista osa saattaa olla pyhitetty tietyn jumalan kunnioittamiseen tai tietyn rituaalin suorittamiseen. Ghatit saavat nimensä jumalten, hallitsijoiden ja kuuluisien henkilöiden mukaan.
Varanasissa on Ganges-joen varrella 84 ghatia, jotka rakennettiin Marathivaltakunnan aikana 1700-luvulla. Rappuset rakennettiin sitä varten, että kaupungin asukkaat pääsisivät siirtymään joelle uskonnollisia riittejä ja peseytymistä varten. Niillä vierailee joka vuosi satoja tuhansia pyhiinvaeltajia ja turisteja, joista osa on intialaisia ja osa ulkomaalaisia. Ainakin Varanasin ghatien edustalla työskentelee myös oppaita, jotka ajeluttavat turisteja veneillä jokea pitkin.
Galleria

Ihmisiä Varanasissa sijaitsevan Kedarin ghatin edustalla.
Sisäänkäynti Tezpurissa sijaitsevaan Ganeshin ghatiin.
Satarassa sijaitseva ghat.
Veneitä Prayagin ghatin edustalla Varanasissa.
Ihmisiä poltto­hautaus­rituaaleille varatussa Manikarnikan ghatissa.
Aiheesta muualla

Kuvia tai muita tiedostoja aiheesta Ghat (portaikko) Wikimedia Commonsissa
Gunnhildur Yrsa Jónsdóttir

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gunnhildur Yrsa Jónsdóttir
Syntymäaika: 28. syyskuuta 1988
Syntymäpaikka: , Islanti
Pelipaikka: keskikenttäpelaaja
Lempinimi: Gunny
Seura
Seura: Orlando Pride
Maajoukkue
| 2012– | Islanti | 89 | (14) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 11.6.2022.
Gunnhildur Yrsa Jónsdóttir (s. 28. syyskuuta 1988 Islanti) on islantilainen jalkapalloilija, pelipaikaltaan keskikenttäpelaaja. Hän edustaa National Women’s Soccer Leaguen Orlando Pridea. Aiemmin hän pelasi saman liigan Utah Royalsissa. Hän on pelannut kotimaansa ja Yhdysvaltojen lisäksi Norjassa ja Australiassa. Gunnhildur on pelannut Islannin naisten jalkapallomaajoukkueessa vuodesta 2012 lähtien. Hänet tunnetaan myös lempinimellä Gunny.
Grand Rapids First Nation

Grand Rapids First Nation (GRFN, creeksi Misipiwistik, vuolaat kosket) on Grand Rapidsin kylän läheisyydessä Manitoban provinssissa Kanadassa sijaitseva intiaanireservaatti. Se sijaitsee noin 400 kilometriä pohjoiseen Winnipegistä paikassa, jossa Saskatchewanjoki laskee Winnipegjärveen, Provincial Highway 6:n varrella. Reservaatin pinta-ala on 1 852,3 hehtaaria. Reservaatin päällikkönä toimii Ovide Mercredi, joka on aiemmin toiminut myös Assembly of First Nationsin päällikkönä.
Historia

Grand Rapids First Nation on creenkielinen yhteisö Manitoban provinssin pohjoisosassa. Suuri osa reservaatin asukkaista on Kanadan kilven aluetta tuhansia vuosia asuttaneiden cree-intiaanien jälkeläisiä.
Grand Rapids First Nationin jäsenet allekirjoittivat Treaty 5 -sopimuksen Kanadan hallituksen kanssa syyskuussa 1875.
Reservaatti

Reservaatin väkiluku on 591, ja se on keskikokoinen reservaatti verrattuna useisiin Kanadan intiaanireservaatteihin. Väestö muodostuu cree-intiaaneista, métis-intiaaneista ja muista Amerikan alkuperäisheimojen edustajista. Yleisimmät kielet ovat cree ja englanti.
Gavin Fisher

| Gavin Fisher> Henkilötiedot |
| --- | --- |
Syntynyt: 30. elokuuta 1964 (ikä 60)
Kansalaisuus:   Iso-Britannia
Gavin Fisher (s. 30. elokuuta 1964) on brittiläinen entinen Williamsin Formula 1 -tallin pääsuunnittelija. Fisher aloitti uransa Williamsilla vuonna 1988. Vuonna 1997 hänestä tuli tiimin pääsuunnittelija, Adrian Neweyn siirryttyä McLarenille. Fisher jätti tallin elokuussa 2005.
Syyskuussa 2004 Fisher loukkaantui moottoripyöräonnettomuudessa Kaliforniassa. Hän palasi takaisin töihin jo samana vuonna joulukuussa.
Aiheesta muualla

GrandPrix.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gavin Fisher
Käännös suomeksi
François-Urbain Domergue

François-Urbain Domergue (24. maaliskuuta 1745 Aubagne Ranska – 29. toukokuuta 1810 Pariisi) oli ranskalainen toimittaja ja kielioppien kirjoittaja. Hän oli myös Ranskan akatemian jäsen.
Elämäkerta

François-Urbain Domergue syntyi apteekkariperheen poikana ja kävi koulua Aubagnessa, minkä jälkeen hän opiskeli Marseillen oratoriaanien ylläpitämässä korkeakoulussa. Tämän jälkeen hän toimi kansakoulunopettajana Lyonissa, avioitui kirurgin tyttären kanssa ja sai julkaistuksi ensimmäisen Yksinkertaistetun ranskan kielen kieliopin (Grammaire françoise simplifiée) vuonna 1778.
Vuonna 1784 hän perusti Journal de la Langue Françoise -nimisen lehden, jonka tarkoituksena oli taistella säännöin ja esimerkein kieleen jo pesiytyneitä neologismeja vastaan. Lehti menestyi huonosti, sillä sen levikki jäi vähäiseksi. Vuonna 1790 Demorgue muutti Pariisiin, jossa hän perusti ranskan kielen harrastajien seuran. Hän julkaisi Yksinkertaistetun ranskan kielen kieliopin uusintapainoksena ja kirjoitti Journal général du soir, de politique et de littérature -lehteen ja lopetti oman lehtensä.
François-Urbain Domergue nimitettiin École centrale des Quatre-Nations -korkeakoulun yleisen kielitieteen professoriksi ja sittemmin myös Charlemagne-lyseon humanististen aineiden opettajaksi. Hänet valittiin Ranskan akatemiaan vuonna 1803 ja hän osallistui siellä sanakirjakomission työhön.
Teokset

Grammaire françoise simplifiée, ou Traité d'orthographe, avec des notes sur la prononciation et la syntaxe, des observations critiques et un nouvel essai de prosodie. (1778)  Internetissä
Mémorial du jeune orthographiste (1790),
La Prononciation françoise déterminée par signes invariables, avec application à divers morceaux en prose et en vers, suivie de notions orthographiques et de la nomenclature des mots à difficultés (1796)
Grammaire générale analytique (1798–1799)
Manuel des étrangers amateurs de la langue françoise, ouvrage contenant tout ce qui a rapport aux genres et à la prononciation, et dans lequel l'auteur a prosodié, avec des caractères dont il est l'inventeur, la traduction qu'il a faite en vers françois de cent cinquante distiques latins, des dix églogues de Virgile, de deux odes d'Horace, et quelques morceaux en prose de sa composition (1805)
Exercices orthographiques, où les faits précèdent les règles (1810)
Aiheesta muualla

Ranskan akatemian elämäkertatiedot (Arkistoitu – Internet Archive)
Aiheesta muualla > Kirjallisuutta

Françoise Dougniac, François-Urbain Domergue : le Journal de la langue françoise et la néologie lexicale 1784–1795, väitöskirja, Paris III, 1981
Winfried Busse, François-Urbain Domergue : Le grammairien patriote (1745–1810), G. Narr, Tübingen, 1992
| 0 | 1 | 2 | 3 |
| --- | --- | --- | --- |
|  | Edeltäjä: Félix Vicq d'Azyr | Ranskan akatemian jäsen  Tuoli 1 1803–1810 | Seuraaja: Ange-François Fariau de Saint-Ange |
Gotō (Nagasaki)

| Gotō (五島市) |
| --- | --- |
 Ōsezakin majakka
 lippu:  Symboli
 Gotōn sijainti Nagasakin prefektuurissa
 Gotō
 Koordinaatit: 32°41′44″N, 128°50′27″E 
Valtio:  Japani
Alue:  Kyūshū
Prefektuuri:  Nagasakin prefektuuri
Pinta-ala:  
 – Kokonaispinta-ala:  420,10 km²
Väkiluku (2018):  37 131
 – Väestötiheys:  88,4 as./km²
Symbolit:  
 – Puu:  Ficus superba var. japonica
 – Kukkiva puu:  Kamelia
 – Kukka:  Aasiankriinumi
 – Lintu:  Japaninrilli
 
 https://www.city.goto.nagasaki.jp/ 
Infobox OKVirheellinen NIMI-arvo: 
Gotō (jap. 五島市, Gotō-shi) on Japanin kaupunki Nagasakin prefektuurissa. Se sijaitsee Itä-Kiinan meren Gotōsaarilla Kyūshūn länsipuolella ja käsittää Gotōsaarten lounaisosan. Kaupunkiin kuuluu 52 asumatonta ja 11 asuttua saarta, joista merkittävimmät ovat Fukuejima, Hisakajima ja Narushima. Kaupungin ydinalue sijaitsee Fukuejimalla. Gotōssa on 37 131 asukasta (vuonna 2018) ja sen pinta-ala on 420,10 neliökilometriä.
Gotōn kaupunki perustettiin vuonna 2004, kun Fukuen kaupunki ja Tomien, Tamanouran, Miirakun, Kishikun ja Narun maaseutukaupungit liitettiin yhteen. Niistä merkittävin oli Fukue, joka kehittyi historiallisesti Fukuen daimiokunnan linnanaluskaupunkina. Muromachi-kaudella 1500-luvun puolivälissä saarille saapui kristittyjä lähetyssaarnaajia ja myöhemmin Edo-kaudella sinne muutti paljon katolisia. Saarilla onkin säilynyt piilossa uskontoaan harjoittaneiden kristittyjen (kakure kirishitan) kyliä ja historiaa. Koko Hisakajiman saari ja osa Narushiman saaresta liitettiin vuonna 2018 osaksi Unescon maailmanperintöluettelon kohdetta ”Nagasakin alueen kätketyt kristinuskon sijaintipaikat”.
Gotōhon on säännöllisiä lautta- ja lentoyhteyksiä Nagasakista ja Fukuokasta.
Kuvia

Hisakajiman kylää
Dōzakin kirkko
Aiheesta muualla

Kuvia tai muita tiedostoja aiheesta Gotō Wikimedia Commonsissa
Kaupungin internetsivut (japaniksi)